

|  |
| --- |
| **Република Србија** |
| **Прекршајни суд у Новом Саду** |
| **Број: Су IV-22 6/2025** |
| **Дана:\_\_\_\_\_\_\_\_\_\_\_\_2025. године** |
| **Н о в и С а д** |

МОДЕЛ УГОВОРА

о јавној набавци добара – електрична енергија

 (02/2025)

 закључен у Новом Саду, дана \_\_\_\_\_\_\_\_\_\_\_\_\_\_\_ 2025. године између:

1. Прекршајни суд, Булевар ослобођења 58, Нови Сад, ПИБ 106399543, матични број 08896160, кога заступа Марко Менићанин, председник Прекршајног суда у Новом Саду (у даљем тексту: Наручилац) и
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Добављач)

 Уговорне стране сагласно констатују:

- да је Наручилац, на основу Закона о јавним набавкама ("Службени гласник РС" број 91/19 и 92/23) и подзаконских аката којима се уређује поступак јавне набавке, спровео поступак јавне набавке број 02/2025, чији је предмет набавка добара – електричне енергије;

 - да је Добављач доставио понуду број: \_\_\_\_\_\_\_од\_\_\_\_\_\_\_\_\_\_\_\_\_\_\_\_\_\_\_, која у потпуности одговара спецификацији из конкурсне документације, налази се у прилогу овог уговора и саставни је део уговора.

 - реализација уговорене вредности ће се у 2025. години вршити до износа расположивих средстава у Финансијском плану Прекршајног суда у Новом Саду, а у 2026. години у оквирима обезбеђених буџетских средстава за ове намене на позицијама Финансијског плана Прекршајног суда у Новом Саду.

**Члан 1.**

 Предмет овог уговора је набавка добара – електричне енергије за потребе Прекршајног суда, (у даљем тексту: добра), у свему према спецификацији Наручиоца и понуди Добављача.

 Количина и цена добара из става 1. ове тачке исказане су у спецификацији Наручиоца и понуди Добављача, који чине саставни део овог уговора.

 Добављач се обавезује да добра - електричну енергију испоручује непрекидно (00:00-24:00) Наручиоцу током важења овог уговора, на начин и под условима утврђеним уговором.

**Члан 2.**

 Укупна вредност за добра из тачке 1. овог уговора износи 2.999.990,00 динара без ПДВ-а. Наручилац задржава право да не реализује уговорену вредност из става 1. ове тачке уколико за то не буде постојала потреба код Наручиоца.

**Члан 3.**

Добављач издаје Наручиоцу јединствене рачуне са исказаном испорученом електричном енергијом, трошковима приступа систему електричне енергије, Накнадом и ПДВ-ом, најкасније 3 (три) дана по добијању месечног извештаја од оператора система о очитавању обрачунских мерних места.

Добављач рачун издаје у два примерка и доставља Наручиоцу, путем поште или електронским путем.

Наручилац ће извршити плаћање по испостављеном рачуну Добављача у складу са његовим писаним инструкцијама назначеним у самом рачуну, а позивом на број рачуна који се плаћа.

Сматраће се да је Наручилац измирио обавезу када Добављачу уплати на рачун укупан износ задужења по издатом рачуну из става 1. овог члана.

**Члан 4.**

На испостављени рачун, Наручилац може поднети приговор у року од 8 (осам) дана од дана добијања рачуна.

Приговор Наручиоца на рачун не одлаже обавезу плаћања рачуна.

Добављач је дужан да приговор реши у року од 8 (осам) дана од дана пријема. У случају да је приговор основан, Добављач ће извршити одговарајуће исправке рачуна и одмах их доставити Наручиоцу.

У случају да продавац одлучи да приговор није основан, о томе ће писаним путем обавестити Наручиоца уз образложење одлуке о приговору.

**Члан 5.**

Наручилац се обавезује да плаћање по рачуну испостављеном у смислу члана 3. овог Уговора изврши уплатом на рачун понуђача наведен у фактури (рачуну), и то по месечном рачуну, најкасније до 20. у текућем месецу, а за претходни месец.

У случају да Наручилац не плати рачун у уговореном року, Добављач ће Наручиоцу обрачунати камату у складу са Законом о затезној камати ("Службени гласник РС", број 119/12) и то од дана истека уговорног рока плаћања до датума измирења дуга.

**Члан 6.**

У складу са ставом 1. ове тачке Добављач прилаже, као средство финансијског обезбеђења **за добро извршење посла**, бланко соло меницу са меничним овлашћењем на износ од 10% од уговорене вредности без урачунатог ПДВ-а и са клаузулама „неопозива, безусловна, без протеста и трошкова“. Истовремено предајом поменуте менице Добављач се обавезује да Наручиоцу преда копије картона са депонованим потписима овлашћених лица Добављача и доказ о регистрацији менице.

 Потписом овог уговора Добављач даје своју безусловну сагласност Наручиоцу да може реализовати депоновану меницу у случају да Добављач не изврши своје уговорне обавезе.

 Наручилац се обавезује да Добављачу, на његов писмени захтев, врати нереализовану депоновану меницу у року од 15 дана од дана кад је Добављач у целости извршио своје обавезе преузете Уговором.

 У случају да Добављач једнострано раскине Уговор, Наручилац има право да реализује средство финансијског обезбеђења из става 1. ове тачке.

**Члан 7.**

Наручилац се обавезује да на дан закључења Уговора преда понуђачу, као инструмент обезбеђења плаћања 4 (четири) бланко менице са калузулом „без протеста“ и пратећу документацију: менично овлашћење (број меничних овлашћења је исти као број меница), оригинал захтева за регистрацију/брисање меница, копију овереног картона депонованих потписа меничног дужника за располагање средствима крајњег купца оверену од стране банке да је верна оригиналу и ОП образац (потврда о лицу које је овлашћено за заступање правног лица меничног дужника и које је као такво уписано у регистар надлежног органа).

 Уколико меница није потписана од стране законског заступника који је истовремено и лице које се налази на картону депонованих потписа, неопходан документ је и посебно пуномоћје законског заступника за преузимање меничне обавезе за лице – потписника менице.

 Снабдевач може, без претходног упозорња крајњег купца, активирати меницу и наплатити износ доспелог и неизмиреног дуга.

 Крајњи купац је дужан да у случају активирања менице у складу са ставом 3. овог члана, на захтев снабдевача преда нову бланко меницу, у року од 30 дана од дана пријема захтева, при чему се нова меница предаје са својствима прописаним у ставу 1. овог члана. У супротном снабдевачи има право да раскине Уговор.

 У случају да наручилац из било ког разлога не буде у могућности да обезбедеи бланко соло менице као средства обезбеђења, може се предвидети уплата депозита у висини просечне фактуре према последењем важећем уговору.

**Члан 8.**

 Рачун из става 1. ове тачке треба да гласи на:

 Прекршајни суд у Новом Саду, улица Булевар ослобођења 58, Нови Сад, ПИБ: 106399543, са напоменом: “основ плаћања је уговор број: IV-22 6/2025“.

Уговорне стране су сагласне да ће у случају настанка штете повредом одредби овог уговора, уговорна страна која је проузроковала штету, накнадити другој страни стварну штету, у складу са законом.

Добављач и Наручилац могу бити ослобођени од одговорности за накнаду штете у случају више силе.

Виша сила ослобађа Добављача обавезе да испоручи, а Наручиоца да преузме количине електричне енергије, утврђене Уговором за време њеног трајања.

Као виша сила за Уговорне стране, сматрају се непредвиђени природни догађаји који имају значај елементарних непогода, као и догађаји и околности настали после закључења овог уговора који онемогућавају извршење уговорених обавеза, а које уговорна страна није могла спречити, отклонити и избећи. Под таквим догађајима сматрају се и акти надлежних одржавних органа и оператора система донети у складу са правилима о раду система, а у циљу обезбеђивања сигурности електроенергетског система.

**Члан 9.**

Добављач се обавезује да ће у предметном поступку јавне набавке, поступити у складу са чланом 141. став 5. Закона о енергетици, односно да ће одмах по потписивању уговора закључити:

* Уговор о приступу систему са оператором система на који је објекат Наручиоца прикључен и
* Уговор којим преузима балансну одговорност за место примопредаје крајњег купца.

**Члан 10.**

Поред обавеза наведених члановима овог Уговора, Добављач је дужан да:

* не ускраћује или отежава право на раскид, односно отказ уговора, због коришћења права на промену снабдевача, нити се може наметати додатне финансијске обавезе по том основу.
* купца на његов захтев обавести о подацима о потрошњи електричне енергије, у складу са Законом о енергетици и правилима о промени снабдевача.
* пре подношења захтева оператору система за обуставу испоруке електричне енергије због неизвршених обавеза по уговору о продаји електричне енергије, купца претходно упозори да у року прописаним Законом измири доспеле обавезе, односно постигне споразум о извршавању обавезе.
* се придржава чланова 37. и 38. Уредбе о условима испоруке и снабдевања електричном енергијом (''Службени гасник РС'', број 63/13), због специфичности објеката купца.
* купцу, ради обезбеђења штедње и рационалне потрошње електричне енергије, даје одговарајућа упутства о најекономичнијим начинима коришћења и штедње електричне енергије.

**Члан 11.**

Добављач је дужан да Наручиоцу обезбеди резервно снабдевање у складу са чланом 192,193. и 194. Закона о енергетици (''Службени гласник РС'', 145/2014 и 95/2018).

**Члан 12.**

Уговорне стране су сагласне да је место испоруке из члана 1. уговора адреса Наручиоца, Прекршајни суд у Новом Саду, Булевар ослобођења 58, Нови Сад.

**Члан 13.**

 Средства за реализацију овог уговора обезбеђена су Законом о буџету за 2025. годину (Финансијским планом за 2025. годину). Плаћања доспелих обавеза насталих у 2025. години, вршиће се до висине одобрених апропријација (средстава на позицији у финаснијском плану) за ту намену, а у складу са законом којим се уређује буџет за 2025. годину.

 За део реализације уговора који се односи на 2026. годину, реализација уговора ће зависити од обезбеђења средстава предвиђених Законом којим се уређује буџет за 2026. годину (Финансијски план за 2026. годину).

 У супротном, уговор престаје да важи без накнаде штете због немогућности преузимања и плаћања обавезе од стране Наручиоца.

**Члан 14.**

Уговорне стране су сагласне да ће сваки спор који настане у вези са овим уговором, настојати да реше мирним путем, у духу добре пословне сарадње, у супротном надлежан је стварно надлежан суд у Новом Саду.

**Члан 16.**

Овај уговор ступа на снагу првог наредног дана, у односу на дан његовог закључења и има рок трајања годину дана.

**Члан 17.**

 Уговор је састављен у 4 (четири) истоветна примерка, од којих по два задржава свака уговорна страна.

 За Наручиоца За Добављача

\_\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_

 потпис потпис